徐元 (萬曆進士)

徐元（），字善良，號仁宇，河南開封府杞縣人，民籍，明朝政治人物。同進士出身。

 生平 
萬曆四年（1576年）丙子科河南鄉試第三十七名，萬曆八年（1580年）庚辰科會試第二百六十八名，登三甲第三十三名進士。刑部觀政，本年授吴江知县，十四年行取，擢陕西道监察御史，十六年差巡按辽东，寻以父忧归，服闋，二十年（1592年）十一月补浙江道御史，巡按山西。二十二年养病回籍。及病愈，仍补浙江道御史，巡按苏松，二十八年以母忧归。服未闋而卒《杞县志》：徐鸣鹤字子齡，生而奇伟卓荦，弱冠屢试有司，皆冠军。嘉靖壬子领乡荐，七上春官，至辛未始登进士第。初授屯留知县，屯留土瘠民贫，胥吏多乾没为奸，鸣鹤至，一切皆用威严以提摄之，屯留大治。寻以忧去，服闋，补任枣强，惟与百姓相安于无事而已。推四川道监察御史，按宣大，所部有不法者悉穷其状，吏民慴服，贪污者望风解印绶去。是时边陲多故，鸣鹤亟陈边政十款，疏上，天子褒嘉之。居恒揣摩边事，犁犁皆中窽棨，云谷之人倚为长城。寻病归，久之，拜山东道监察御史，巡按福建，中道遘疾，輿还。是时子元亦拜陕西道监察御史，父子同官，盖希遘云。鸣鹤坦易近人，乡閭思之，建祠于西开外，与邑人黄鹤春秋并祭。徐元字善长，鸣鹤子也。万历庚辰进士，授吴江知县，吴江旧稱繁剧，湖水屡为患，莅事六载，得士民心。以最推陜西道御史，上疏言江南积逋钱粮宜蠲，力陈带徵四害，语甚痛切，上嘉纳之。会灾异，应诏陈八事，上降旨允行。时储位未定，首疏请册立，不报。寻按辽东，临行上舉大政、逐邪臣疏，又上請建皇储疏，未幾，复上疏云：臣聞之豺狼当道，安问狐狸。邪恶太监如张鲸者，非今之所谓豺狼乎？近闻且召用矣！夫人方畏其恶，而皇上复假之以权；八方欲食其肉，而皇上复示之以宠；中外臣工方快其去，而皇上复令之，人臣之所不解也。疏入，不报。寻以父忧归，服闋，补浙江道御史，又值朝议建储，台臣刘光复被廷杖，举朝结口，元复上疏申论，极其切直，上意渐悔，皇储遂定。时中丞李世达、铨臣孟化鲤言事忤旨，俱遭斥逐，元抗言申救，中外震骇。后巡按山西，养病回籍。及瘳，仍补御史，巡按苏松，以母忧归。服未闋而卒。。

 家族 
曾祖徐周；祖父徐逵，贈文林郎知縣；父徐鳴鶴，曾任屯留、枣强知縣、山东道御史。母李氏（封孺人）。具庆下。弟徐允、徐亢、徐冕、徐尤、徐兖。

参考文献

Category:徐姓
Category:杞县人
Category:明朝吴江县知县
Category:明朝监察御史